Diari Oficial de la Generalitat Valenciana


Sumari del DOGV 7176, del 19-12-2013 (2013/11476)

RESOLUCIÓ de 10 de desembre de 2013, de la Conselleria d'Educació, Cultura i Esport, per la qual es concedix l'autorització d'obertura i funcionament al centre docent de nova creació d'Educació Infantil denominat La Monsina, a Callosa de Segura.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7176

Data del DOGV
:   19-12-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/11376


Data del document
:   10-12-2013

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 10 de desembre de 2013, de la Conselleria d'Educació, Cultura i Esport, per la qual es concedix l'autorització d'obertura i funcionament al centre docent de nova creació d'Educació Infantil denominat La Monsina, a Callosa de Segura. [2013/11057]  
L'expedient ha sigut iniciat a instància de l'Escuela Infantil La Monsina, Societat Limitada, per a sol·licitar l'autorització per a l'obertura i el funcionament d'un centre docent privat de nova creació d'Educació Infantil denominat La Monsina, a Callosa de Segura.  
La Direcció General de Centres i Personal Docent va emetre un informe favorable l'11 de setembre de 2012 respecte a l'adequació de les instal·lacions proposades, quant a espais educatius, al que disposa la legislació aplicable.  
Vista la proposta favorable, de data 10 d'octubre de 2013, de la direcció territorial competent en matèria educativa, que inclou els informes de la Unitat Tècnica de Construccions, respecte a les instal·lacions, i de la Inspecció d'Educació, respecte al professorat i titulacions respectives, de conformitat amb la normativa aplicable.  
Vistos la Llei Orgànica 8/1985, de 3 de juliol (BOE 159, 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (BOE 106, 04.05.2006); el Decret 2/2009, de 9 de gener (DOCV 14.01.2009), del Consell, pel qual s'establixen els requisits mínims que han de complir els centres que impartisquen el primer cicle de l'Educació Infantil a la Comunitat Valenciana; el Reial Decret 132/2010, de 12 de febrer (BOE 12.03.2010), pel qual s'establixen els requisits mínims dels centres que impartisquen les ensenyances del segon cicle de l'Educació Infantil, l'Educació Primària i l'Educació Secundària, i el Reial Decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE 12.03.2010).  
  
Vista la proposta del director general de Centres i Personal Docent de data 25 de novembre de 2013, i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, resolc:  
  
  
Primer  
Autoritzar l'obertura i el funcionament del centre docent privat de nova creació que s'indica a continuació, atenent les característiques, les ensenyances i la capacitat màxima que s'hi assenyalen:  
Codi: 08663938  
Denominació genèrica del centre: centre privat d'Educació Infantil.  
  
Denominació específica del centre: La Monsina.  
Titular: Escuela Infantil La Monsina, Societat Limitada.  
Domicili: c/ Reino Unido, s/n.  
Localitat: Callosa de Segura (03436).  
Província: Alacant.  
Ensenyances i capacitat màxima que s'autoritzen:  
3 unitats d'Educació Infantil de primer cicle, distribuïdes de la manera següent:  
- 1 unitat per a escolars de 0 a 1 any, amb 8 llocs escolars.  
- 1 unitat per a escolars d'1 a 2 anys, amb 13 llocs escolars.  
- 1 unitat per a escolars de 2 a 3 anys, amb 20 llocs escolars.  
3 unitats d'Educació Infantil de segon cicle, distribuïdes de la manera següent:  
- 1 unitat per a escolars de 3 a 4 anys, amb 21 llocs escolars.  
- 1 unitat per a escolars de 4 a 5 anys, amb 21 llocs escolars.  
- 1 unitat per a escolars de 5 a 6 anys, amb 21 llocs escolars.  
  
Segon  
La present autorització donarà lloc a les inscripcions corresponents en el Registre de Centres Docents de la Comunitat Valenciana.  
  
Tercer  
La present resolució tindrà efectes des de la data en què es dicta; no obstant això, els seus efectes acadèmics es consideren referits al curs escolar 2013-2014.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992), i els articles 10, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa (BOE 167, 14.07.1998), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport, en el termini d'un mes a comptar de l'endemà de la notificació de l'acte.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació de l'acte.  
Per als interessats que no siguen objecte de notificació, els terminis començaran a comptar des de l'endemà de la publicació de l'acte en el Diari Oficial de la Comunitat Valenciana.  
  
València, 10 de desembre de 2013.- La consellera d'Educació: Cultura i Esport: María José Catalá Verdet.